জন্মদাত্ৰী মাতৃক প্ৰাণে মৰাৰ চেষ্টা পুত্ৰৰ, সংকটজনক অৱস্থাত মাতৃ…

এক চাঞ্চল্যকৰ ঘটনাই জোকাৰি গৈছে শিৱসাগৰ। শিৱসাগৰত দানৱৰূপী পুত্ৰৰ অমানৱীয় কাণ্ড। নিজ মাতৃক জীৱন্তে জ্বলাই দিয়াৰ চেষ্টা পুত্ৰৰ। শুকুৰবাৰে পুৱা গোহাঁই গাঁৱৰ টেপৰ তলত সংঘটিত এই ঘটনা।

সন্তোষ চাহু নামৰ লম্পটটোৱে মাতৃ সবিতা চাহুক জীৱন্তে জ্বলাই দি হত্যা কৰাৰ চেষ্টা চলায়। অগ্নিদগ্ধ মহিলাগৰাকীক ততাতৈয়াকৈ ভৰ্তি কৰোৱা হয় শিৱসাগৰৰ অসামৰিক চিকিৎসালয়ত। শিৱসাগৰত প্ৰাথমিক চিকিৎসা কৰাৰ পাছত উন্নত চিকিৎসাৰ বাবে সবিতা চাহুক প্ৰেৰণ কৰা হয় অসম চিকিৎসা মহাবিদ্যালয়লৈ।

ইতিমধ্যে, পাষাণ পুত্ৰক গ্ৰেপ্তাৰ কৰিছে শিৱসাগৰ আৰক্ষীয়ে। লগতে ঘটনা সন্দৰ্ভত আৰক্ষীয়ে অব্যাহত ৰাখিছে তদন্ত।